Oppheim kirke

Oppheim kirke (Oppheim kyrkje) er en langkirke fra 1871 i Voss kommune i Vestland fylke. Byggverket er i tre og har 250 plasser. Altertavlen har som motiv kvinnene som kommer og finner Jesu grav tom, og er malt av Nils Bergslien i 1906. Tidligere kirker på Oppheim Det har vært kirke på Oppheim siden middelalderen. Det tidligste man finner Oppheimskirken nevnt i kildene er fra 1329. Det er bevart en kirkeklokke som kan være fra slutten av 1200-tallet. Middelalderkirken, som trolig var en stavkirke, ble erstattet med en laftet kirke på 1670-tallet. 1600-tallskirken ble revet etter at den nåværende kirken stod ferdig i 1871. Disse to kirkene stod på Øvre Oppheim. Bergens museum har tatt vare på seks glassmalerier fra kirken fra 1600-tallet. Referanser Litteratur Vidar Trædal og Anne Marta Hoff: Oppheim kirke i «Norges kirker» Alf Henry Rasmussen (1993). «Oppheim kirke». Våre kirker. Norsk kirkeleksikon. Kirkenær: Vanebo forlag. s. 357. ISBN 82-75-27022-7. Eksterne lenker (no) «Oppheim kirke». Kirkesøk. Den norske kirke. (no) «Oppheim kirke». Kulturminnesøk. Riksantikvaren – Direktoratet for kulturminneforvaltning. Voss kirkelige fellesråd